REPUBLIKA HRVATSKA

VUKOVARSKO SRIJEMSKA ŽUPANIJA



 **OPĆINA TOVARNIK**

**JEDINSTVENI UPRAVNI ODJEL**

KLASA: 112-04/25-01/2

URBROJ: 2196-28-01-25-2

Tovarnik, 14. ožujka 2025.

Na temelju članka 17. i članka 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 4/18, 112/19, 17/25) (u daljnjem tekstu: Zakon), pročelnik Jedinstvenog upravnog odjela Općine Tovarnik, objavljuje

**JAVNI NATJEČAJ**

za prijam vježbenika u službu

u Jedinstveni upravni odjel, na radno mjesto :

     1. Vježbenika za osposobljavanje na poslovima **VIŠE REFERENT** **ZA ADMINISTRATIVNE POSLOVE I UREDSKO POSLOVANJE** – 1 izvršitelj (m/ž), na određeno vrijeme u trajanju od 12 mjeseci

Opći uvjeti za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam u službu kandidati moraju ispunjavati i slijedeće posebne uvjete:

* završen sveučilišni prijediplomski studij ili stručni prijediplomski studij ili stručni kratki studij pravne (upravne) struke
* poznavanje rada na računalu,

U svojstvu vježbenika primaju se osobe sa završenim obrazovanjem određene stručne spreme i struke, bez radnog iskustva na odgovarajućim poslovima ili s radnim iskustvom kraćim od vremena propisanog za vježbenički staž.

Na ovaj Javni natječaj mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

U službu ne može biti primljena osoba za čiji prijam postoje zapreke iz članka 15. i članka 16. Zakona.

Uz potpisanu prijavu kandidati su dužni priložiti:

* životopis
* dokaz o hrvatskom državljanstvu, ( preslika osobne iskaznice ili domovnice )
* dokaz o stručnoj spremi ( preslika svjedodžbe )
* dokaz o poznavanju rada na računalu (diploma, izjava…)
* uvjerenje nadležnog suda (ne starije od 3 mjeseci od dana objavljivanja oglasa ) da se protiv podnositelja prijave ne vodi kazneni postupak te da protiv njega nije izrečena pravomoćna osuđujuća presuda,
* vlastoručno potpisanu izjavu kandidata da za prijem u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* dokaz o radnom stažu - elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje (izdan u vrijeme trajanja roka za podnošenje prijava na natječaj),
* ako je u elektroničkom zapisu ili potvrdi o podacima evidentiranim u bazi podataka HZMO evidentiran radni staž potrebno je priložiti dokaz da je osoba bez radnog iskustva ili s radnim iskustvom kraćim od 12 mjeseci na odgovarajućim poslovima u traženom zvanju i struci koji mora sadržavati podatke o vrsti poslova koje je osoba obavljala, s kojim zvanjem i strukom te u kojem razdoblju (rješenje, ugovor o radu, potvrda poslodavca ili drugi dokument kojim to dokazuje)

Isprave koje se prilažu u neovjerenoj preslici potrebno je prije donošenje rješenja o rasporedu na radno mjesto predočiti u izvorniku.

Izabrani kandidat dužan je dostaviti uvjerenje o zdravstvenoj sposobnost prije donošenja rješenja o rasporedu na radno mjesto. Provjera zdravstvene sposobnosti se obavlja na trošak Općine Tovarnik.

Osoba koja ima pravo prednosti kod prijma u državnu službu prema posebnom zakonu, dužna je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Pozivaju se kandidati koji ostvaruju prednost pri zapošljavanju sukladno čl. 48. Zakona o civilnim stradalnicima iz Domovinskog rata ( NN 84/21 ) da dostave dokaze iz čl. 49. navedenog Zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici Ministarstva hrvatskih branitelja Republike Hrvatske, poveznica:

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Pozivaju se kandidati koji ostvaruju prednost pri zapošljavanju sukladno čl. 102. st. 1.- 3. Zakona o hrvatskim braniteljima iz Domovinskog rata i članovima njihovih obitelji NN ( 121/17, 98/19, 84/21, 156/23 ) da dostave sve potrebne dokaze iz čl. 103. st. 1. navedenog Zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na internetskoj stranici Ministarstva hrvatskih branitelja Republike Hrvatske, poveznica:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidati koji se pozivaju na pravo prednosti pri zapošljavanju sukladno čl. 9 Zakona o profesionalnoj rehabilitaciji i zapošljavanju osoba s invaliditetom ( NN 157/13, 152/14, 39/18, 32/20 ) dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom, kao i dokaz o načinu prestanka radnog odnosa kod posljednjeg poslodavca.

Prednost pri zapošljavanju može se ostvariti samo jednokratno, osim u slučajevima zasnivanja radnog odnosa na određeno vrijeme, a ne mogu ga ostvarivati osobe kojima je radni odnos prestao otkazom zbog skrivljenog ponašanja radnika, otkazom radnika ili sporazumom.

Urednom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Kandidati koji ispunjavaju formalne uvjete iz javnog natječaja pristupit će prethodnoj provjeri znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja, smatra se da je povukao prijavu na javni natječaj. Za svaki dio provjere kandidatima će se dodijeliti određeni broj bodova od 1 do 10. Intervju će se provesti samo s kandidatima koji su ostvarili najmanje 50% bodova na pismenom testiranju.

Opis poslova i podaci o plaći radnog mjesta biti će objavljeni na web stranici Općine Tovarnik [www.opcina-tovarnik.hr](http://www.opcina-tovarnik.hr)

Način obavljanja prethodne provjere znanja i sposobnosti kandidata, vrijeme i mjesto održavanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru biti će objavljeni na web-stranici [www.opcina-tovarnik.hr](http://www.opcina-tovarnik.hr) i na oglasnoj ploči Općine Tovarnika najkasnije 5 dana prije održavanja prethodne provjere.

Rješenje o prijmu u službu izabranog kandidata dostavlja se javnom objavom na mrežnim stranicama Općine Tovarnik.

Pisane prijave podnose se na adresu: OPĆINA TOVARNIK, A. G. MATOŠA 2, 32249 Tovarnik sa naznakom: „Javni natječaj - viši referent za administrativne poslove i uredsko poslovanje - vježbenik - ne otvaraj“ u **roku 8 dana od dana objave javnog natječaja u Narodnim novinama.**

Kandidati će biti obaviješteni o rezultatima u zakonskom roku.

Općina Tovarnik zadržava pravo poništenja javnog natječaja bez posebnog objašnjenja u propisanom roku.

Kandidati prijavom na natječaj pristaju da se njihovi osobni podaci obrađuju u potrebnom obujmu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016. godine (Službeni list Europske unije, L119/1).

PROČELNIK JEDINSTVENOG UPRAVNOG ODJELA

 Ivan Džunja, mag. iur.